Public procurement notice: Contract Notice
Published: 2020-08-21
Buyer: Keva
Country: FI
Contract type: Supplies
Procedure: Open procedure
CPV classification: 48921000 | 71314310 | 72000000
Submission deadline: 2020-09-21
Award criteria: Lowest price

Technical requirements: Keva (jäljempänä hankintayksikkö) pyytää tarjousta Hilma-ilmoituskanavassa julkaistun hankintailmoituksen ja sen liitteiden mukaisesti asuinrakennusten lämmityksen ohjauksen ja olosuhdeseurannan palvelusta omistamilleen kiinteistöosakeyhtiöille (jäljempänä tilaaja). Hankinnan kohteena on liitteessä 1 osoitettujen Kevan omistamien kiinteistöosakeyhtiöiden asuinrakennusten lämmityksen ohjauksen ja asuntojen olosuhdeseurannan palvelu. Olosuhdeseuranta sisältää asuntokohtaisen sisäilman lämpötilan ja suhteellisen kosteuden. Hankinta on jaettu kahteen (2) osa-alueeseen: A Järjestelmä ja B Palvelu.
Kilpailutuksen perusteella muodostetaan yhden (1) toimittajan puitejärjestelyt osaan A ja osaan B. Puitesopimuskausi on 48 kuukautta ja se alkaa sopimuksen allekirjoittamisesta.
Puitesopimuksen piiriin kuuluvat kaikki Kevan omistamat kiinteistöosakeyhtiöiden asuinrakennukset (ks. tarkemmin liite 1). Kiinteistöosakeyhtiöt tulevat solmimaan puitesopimuksen perusteella itsenäiset sopimuksensa valitun toimittajan kanssa.
Tarjouspyynnössä esitetyt hankintamäärät ovat alustavia, eikä puitesopimus muodosta toimittajalle yksinoikeutta toimittaa järjestelmää tai tuottaa palvelua tai muodosta tilaajalle määräostovelvoitetta.
Tarjoaja voi tarjota osaa A, osaa B tai molempia, sillä edellytyksellä että tarjoajalla on osoittaa tarjouksen referenssivaatimuksiin kohteita, joissa on toteutettu onnistuneesti integraatio referenssikohteessa nimetyn järjestelmätoimittajan rakennuskohtaiseen talotekniikkajärjestelmään (tai nimetyn järjestelmätoimittajan olosuhdeseuranta- ja lämmityksen ohjaus- ja seurantajärjestelmään). (Ks. tarkemmin referenssiliitteet 4.1 ja 4.2.)
Hankinnan odotettuina hyötyinä ovat pienentyvät kaukolämmön tehomaksut, pienentyvät lämmityskustannukset (odotettu kokonaissäästö n. 5–9 %) sekä kattavan ja ajantasaisen huoneistokohtaisen lämpötila- ja kosteustiedon saaminen. Jälkimmäisellä sisälämpötilatiedolla pystytään seuraamaan sisäolosuhteiden lisäksi lämmitysjärjestelmän tasapainoa. Näin tilaaja kykenee kohdistamaan kalliita tasapainotussaneerauksia vain tarpeen mukaan, ei teoreettisen lämmitysjärjestelmän teknisen käyttöiän perusteella.
Järjestelmä otetaan ensivaiheessa käyttöön Kevan omistamilla 17 kiinteistöosakeyhtiön asuinrakennuksilla (ks. liite 1). Loput kiinteistöosakeyhtiöt tekevät itsenäisesti päätöksensä järjestelmän käyttöönotosta asuinrakennuksiin puitesopimuskauden aikana. Jokainen kiinteistöosakeyhtiö tekee itsenäisen päätöksensä palvelun käyttöönotosta asuinrakennuksiin puitesopimuskauden aikana.
Rakennuskohtaiset, asuntojen olosuhteiden tiedonkeruun ja rakennuksen älykkään lämmönohjauksen mahdollistavien taloteknisten järjestelmien ja laitteistojen, kuten huoneistoanturit, tiedonkeruu- ja siirtojärjestelmät, lämmönjakohuoneeseen tarvittavat säätimet ja muut järjestelmät asennuksineen ja kiinteistöosakeyhtiöille käyttöönottovalmiina saatettuina (jäljempänä 'Järjestelmä') sisältäen järjestelmän tuki- ja huoltopalvelut varaosineen.
Hankinta sisältää huoneistokohtaisen lämpötila-anturien (100 % asunnoista on anturoitava) ja niihin perustuvan radiaattorilämmitysjärjestelmän lämmönsäädön ohjauksen keskusyksikön asennuksineen.
– Järjestelmän toimitussopimus (tavarasopimus) kunnes sopimusvelvoitteet on täytetty ja takuuaika umpeutunut.
Lämmityksen ohjauksen ja olosuhde seurannan ohjelmistojärjestelmät (jäljempänä 'Palvelu') SaaS (Software as a Service) -ratkaisuna. Lämmityksen ohjauksen ohjelmistojärjestelmät voivat olla paikallisia tai pilvipalveluna toteutettuja. Olosuhdeseurannan ohjelmistojärjestelmien tulee olla pilvipalveluita, joihin on pääsy tilaan osoittamilla käyttäjillä (usean käyttäjän tietoturvallinen etäkäyttömahdollisuus).
Palveluhankinta edellyttää osan A huoneistokohtaisen lämpötila-anturien (100 % asunnoista on anturoitava) hankinnan ja niihin perustuvan radiaattorilämmitysjärjestelmän lämmönsäädön ohjauksen keskusyksikön hankinnan. Palveluhankinta sisältää jatkuvat ohjelmistoalustapalvelut. Asiantuntijaseurantapalvelut ovat erikseen hinnoiteltavat.
Tarjoaja voi sisällyttää osan B tarjoukseen alueellisen kaukolämpöyhtiön kanssa tehtävän, vähintään 48 kk kysyntäjoustosopimuksen sillä ehdolla, että kaukolämpöyhtiö tarjoaa tarjoajan kautta hiilidioksidineutraalin kaukolämpötuotteensa alkuperätakuiden kanssa kohteelle ilman erillisveloitusta. Tarjouksen kokonaisvertailuhinnan laskennassa huomioidaan tarjoajan hyödyksi kaksi (2) EUR/MWh * kohteen hintaliitteessä mainittu vuosikulutus MWh/v.
Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Hankinta on EU-kynnysarvon ylittävä hankinta. Hankintamenettelynä käytetään avointa menettelyä (hankintalaki 32 §).
Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalaki 125 §).

Eligibility requirements: Valintaperusteet hankintaa koskevissa asiakirjoissa määritetyn mukaisesti sekä ks. ESPD-lomake.